ปัจจุบันอายุ 24 ครับมีอาการหลั่งเร็วมากครับ แต่ถ้านอนแล้วให้ผู้หญิงอยู่ด้านบนจะหลั่งนานขึ้นมากเลยครับ เกิดขึ้นได้อย่างไรครับแล้วอาการหลั่งเร็วแบบนี้แก้ไขได้ไหมครับ แต่ก่อนใช้เวลาหลั่งนานมาก ๆ เลยครับตอนช่วยตัวเอง แต่ตอนนี้ช่วยตัวเองก็หลั่งไวมากครับ
สวัสดีค่ะอาการหลั่งเร็วคือการหลั่งน้ำอสุจิเร็วผิดปกติ จนไม่สามารถควบคุมชะลอการหลั่งได้ โดยปกติก็คืออาจจะไม่เกิน 1-2 นาทีสาเหตุอาจจะเกิดมาจาก ความผิดปกติของฮอร์โมน การอักเสบหรือติดเชื้อ มีโรคประจำตัวเช่นโรคเบาหวาน โรคที่มีความผิดปกติเกี่ยวกับระบบประสาท หรือจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้นขณะมีเพศสัมพันธ์ เป็นต้นซึ่งในกรณีนี้ที่เป็นในบางท่าทางเท่านั้น อาจจะสัมพันธ์กับเรื่องสาเหตุทางจิตใจ หรือความตื่นเต้นได้เช่นกัน แต่หากเป็นตลอดเวลา อาจจะมีสาเหตุทางกาย แนะนำการพบแพทย์เพื่อประเมินเบื้องต้นว่าน่าจะเป็นความผิดปกติในกลุ่มใด และส่งพบแพทย์ผู้เชี่ยวชาญในแต่ละสาขาต่อไปในเบื้องต้น สามารถพูดคุยเปิดใจกับผู้ที่มีเพศสัมพันธ์ด้วยเกี่ยวกับปัญหาที่เกิดขึ้น ฝึกการกระตุ้นเล้าโลม และการตอบสนองทางเพศอย่างเหมาะสม ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเอง